open-index/open-wikipedia-markdown huggingface dataset:
Vilhelmine Ullmann

**Kathrine Johanne Fredrikke Vilhelmine Ullmann** (fødd **Dunker**, ) var ein norsk lærar, forfattar og kvinnesaksforkjempar. 

## Liv og virke
Ullmann var dotter til forfattaren Conradine Dunker, og kusine av Aasta Hansteen. Ho voks opp i Christiania, og budde der fram til ho 15 år gammal flytta med foreldra til Trondhjem i 1831. I boka *Fra Tyveaarene og lidt mere* fortalde ho om korleis familien hennar ivrig deltok i amatørteateroppsetjingar i Det Dramatiske Selskab i hovudstaden då ho var barn.

Ho var gift 1839-54 med danskfødde Jürgen Nicolai Axel Ullmann (1813-1863). Dei fekk fem barn:

# Axel Conradin Ullmann (1840-1923), som blei lærar og entomolog.
# Ebba Ullmann (1843-1908), som blei gift med presten Fredrik Christian Dons (1836-1885) og mor til Henrik Dons (1866-1944), høgsterettsadvokat Vilhelm Dunker Dons (1868-1908), Ragna Vilhelmine Thiis (1870-1939), forfattaren Margrethe Kjær (1872-1956) og Kathrine Elisabeth Dons (1876-1947). Ragna Vilhelmine Thiis blei mor til blant anna kunsthistorikaren Ragna Stang.
# Ragna Nielsen (1845-1924), som var lærarinne og kvinnesaksforkjempar.
# Johan Christian Viggo Ullmann (21. desember 1848-10. august 1910), som blei ein kjend lærar og venstre-politikar. Han blei gift med Vilhelmine Eriksen (16. januar 1853-4. februar 1918) og far til Vilhelm Ullmann (1886-1972) og Ragnar Ullmann.
# Vilhelm Ullmann (1850-1868).

Etter skilsmissa i 1854 dreiv ho ein jenteskole, etterfølgd av ein periode som styrar av Vaterland Børneasyl frå 1862. Ho var medstiftar av Norsk Kvinnesaksforening i 1884.

Ho skreiv under pseudonymet Minna Dunker i kvinnesaksbladet *[[Nylænde]]*, og gav ut memoara til mora i 1871.  Hennar eigen biografi, *Fra Tyveaarene og lidt mere,* kom ut på Det Norske Aktieforlag i 1903. 

Livet til Vilhelmine Ullmann er skildra i Astrid Lorenz si bok *Forstandens lys og hjertets varme. Kvinnesilhuetter i slektsramme. Conradine Dunker og Vilhelmine Ullmann* frå 1996.

## Bibliografi

* 

## Kjelder


**Denne artikkelen bygger på «[[:no:Vilhelmine Ullman|Vilhelmine Ullman]]» frå ,  den 30. mars 2026.*
Feta

**Fetaost** eller **feta** (gresk φέτα) er den greske varianten av ein tradisjonell kvitostfamilie av syre- og løypefelt ost, laga av sauemjølk og geitemjølk, som er mogna og lagra i saltlake. Det finst liknande ostar frå til dømes Bulgaria under namnet *sirene*, i Romania under namnet *telemea* og i Tyrkia under namnet *beyaz peynir.* 

Sjølv om tradisjonell fetaost kan lagast av mjølk frå berre sau og geit, finst det òg «fetaostar» laga av ei blanding av mjølk frå sau, geit og ku, eller berre av kumjølk. Det kan nyttast både rå og pasteurisert mjølk, men bruk av pasteurisert mjølk er å anbefale sidan dette gjev eit tryggare produkt. Ost som er svært lik fetaost har lang tradisjon i og blir laga under andre namn i heile Balkan-området, særleg i Bulgaria, Tyrkia og Romania i tillegg til Hellas, men blir òg laga andre stadar i verda som i Danmark, Italia, Frankrike, Israel og USA. Mange referansar pekar mot at den opphavlege fetaosten fyrst blei laga i området rundt Hellas, og i 2002 blei produktnamnet «feta» registrert som ei gresk verna opphavsnemning av Europakommisjonen. «Salatost» er eit døme på namn som blir brukt på norskproduserte ostar som liknar på feta.

## Syrekultur
Til produksjon av feta kan ein nytta ulike typar syrekultur (også kalla startkultur). For industriell produksjon blir det ofte nytta ein mesofil syrekultur som består av ei blanding av *Lactococcus *laktis* *subsp*. lactis* og *cremoris*, til dømes R-703 og R-704 frå Chr. Hansen AS. Fordelen med denne kulturen er at han ikkje produserer CO2 og at kulturen består av ein type mjølkesyrebakteriar som er raske syreprodusentar.

Ein kan òg nytta termofile syrekulturar, då i form av jogurt-syrekulturar beståande av *Lactobacillus delbrueckii *subsp. *bulgaricus* og *Streptococcus thermophilus*.

*Leuconoctoc mesenteorides* subsp. *cremoris* (ein mesofil bakterie) kan òg tilsettast i tillegg til kulturane nemnde over. Denne mjølkesyrekulturen blir tilsett når ein vil ha meir struktur (sprekker og hol) og aroma i osten, sidan han produserer CO2 og aromakomponentar.

## Kjelder

**Denne artikkelen bygger på «[[:no:Feta|Feta]]» frå ,  den 30. mars 2026.* 
*** oppgav desse kjeldene:*
* Jenkins, Steven. 1996. Cheese Primer. Workman Publishing, New York.
* Skeie, Siv. 2010. Forelesningshefte MVI 383C, ”Produksjon av Feta og Mozzarella”, Institutt for kjemi, bioteknologi og matvitenskap, Universitetet for miljø- og biovitenskap, Ås.
* Skeie, Siv. 2010. Øvingshefte MVI 383C, ”Ysting av Feta og Mozzarella”, Institutt for kjemi, bioteknologi og matvitenskap, Universitetet for miljø- og biovitenskap, Ås.
* Tamime, A.Y. 2006. Brined Cheeses. Blackwell Publishing, Ayr (UK).
* Walstra, P., Wouters, J.T.M., & Geurts, T.J. 2006.  Dairy Science and Technology, second edition, Taylor and Francis Group, Boca Raton, London and New York.
* Waagner Nielsen, E., & Ullum, J.A. 1996. Mejerilære 2, Erhvervsskolernes forlag, Odense.

## Bakgrunnsstoff
Hukou

**Hukou** òg kalla **hùjí** er det offisielle systemet for bustadkontroll i Kina. Kinesarar har ikkje utan vidare rett til fri busetnad i sitt eige land. Det finst hukoubøker (户口登记本, familieregister) som kvar familie i Kina skal ha i eige, og som opplyser om alle viktige personaliahendingar (som fødslar og ekteskap).

Det finst òg liknande registreringssystem i Taiwan (også kalla *hukou*) og i andre austasiatiske land:

* Japan (Koseki og juminhyo) 
* Nord-Korea (Hoju) 
* Sør-Korea avskaffa det i 2008.
* Vietnam (Hộ Khẩu) 
* Thailand (Tha bian ban) 

## Tidleg forhistorie
Det fanst familieregister i Kina så tidleg som under Xiadynastiet (ca. 2100-1600 f.Kr.). I hundreåra som følgde blei systemet utvikla til å registrera familie- eller klangrupper og tente til organisering av skattlegging, militærteneste og sosial kontroll. 

Ifølgje *Eksaminasjon av Hukou* i *[[Wenxian Tongkao]]* frå 1317 var det ein folkesetnadsminister under Zhoudynastiet ved namn *Simin* (司民), som hadde til oppgåve å sjå til registrering av fødslar, dødsfall og ut- og innflytting. I *Zhouritane* blir det sagt at kopiar av dokumenta blei oppbevarte på tre ulike stadar. Familane var organiserte i baoji-systemet.

Guan Zhong, som var statsminister i staten Qi i det 7. hundreåret f.Kr. , innførte ulike skatt- og militærtenesteregime frå område til område. Dessutan forbaud han fri immigrasjon, emigrasjon og deling av familiar. For alt dette måtte ein få løyve frå styresmaktene. 

Xiao He, den fyrste kanslaren i Han-dynastiet, la til kapittelet *Hu* (: ) som ein an dei ni grunnleggjande lovane under Han (九章律). Der blei hukou-systemet fastlagt som grunnlag for skattlegging og innkalling til soldatteneste.

## Hukou-systemet under Mao
Under styret til Mao Zedong (1949-1976) var bustadkontrollen og den tilknytte tvangsmessige folkesetnadsimmobiliteten eit sentralt element i kontrollen styresmaktene hadde over folkesetnaden. Opphald i den registrerte bustaden var ein føresetnad for eitkvart lovleg yrke, tildeling av mat og andre naudsynt goder.

## Etter Mao
Etter reformene til Deng Xiaoping blei det mogleg for mange borgarar å flytta uoffisielt til stadar med betre arbeidshøve. Dette førte til store migrasjonsstraumar til dei økonomisk betrestilte kystregionane. 

I 2012 var det truleg mellom 150 og 200 millionar kinesarar som budde ein annan stad enn sin hukou. Det offisielle bandet til ein heimstad dei har forlate inneber ofte vesentlege ulemper, og påverker òg skulegangen og tilgang til gaokaoeksamen for barna deira. Barn får ikkje hukou etter fødestaden, men etter foreldra (eller ein av foreldra) sin hukou. 

## Merknadar

## Kjelder


**Denne artikkelen bygger på «[[:no:Hukou|Hukou]]» frå ,  den 30. mars 2026.*
Raffaella Petrini

**Raffaella Petrini** () er ei italiensk katolsk ordenssyster som har vore leiar for Den pavelege kommisjonen og guvernør for Vatikanstaten sidan mars 2025. Ho var tidlegare generalsekretær for kommisjonen frå 2021 til 2025. Ho er den første kvinna som har hatt desse stillingane, to av dei høgaste i styringsverket. Ho er medlem av kongregasjonen Fransiskanske eukaristiske systrer.

## Biografi
Raffaella Petrini vart fødd i Roma 15. januar 1969 og tok eksamen i statsvitskap ved Libera Università Internazionale degli Studi Sociali i Roma. Ho studerte deretter ved Barney School of Business ved University of Hartford i Connecticut, der ho fekk ein mastergrad i organisasjonsåtferd i 2001. I 2008 byrja ho ved Det pavelege universitetet Sankt Thomas Aquinas, der ho tok lisensiatgrad i 2011 og doktorgrad i 2014. Seinare vart ho utnemnd til professor der og underviste i velferdsøkonomi og sosiologi knytt til økonomiske prosessar.

Frå 2005 til 2021 arbeidde Petrini i staben til Kongregasjonen for evangelisering av folka. Den 4. november 2021 utnemnde pave Frans henne til generalsekretær for guvernementet i Vatikanstaten, som første kvinne i denne stillinga. Han peika seinare på at ho var den kvinna med høgast rang i verdas minste stat. Den 13. juli 2022 utnemnde pave Frans for første gong kvinner til medlemer av Dikasteriet for biskopar, mellom dei Petrini, Yvonne Reungoat og María Lía Zervino.

Den 15. februar 2025 utnemnde pave Frans Petrini til president for Den pavelege kommisjonen for Vatikanstaten og president for guvernementet i Vatikanstaten, med verknad frå 1. mars. Ho var den første kvinna som hadde desse verva.

Fullmaktene hennar vart automatisk suspenderte saman med dei fleste andre kuriale utnemningar ved dødsfallet til pave Frans 21. april 2025. Etterfølgjaren hans, pave Leo XIV, stadfesta rolla hennar 9. mai, dagen etter at han tok over embetet. Artikkel 8 nr. 1 i den grunnleggjande lova, kunngjord i 2023, sa tidlegare: «Den pavelege kommisjonen er samansett av kardinalar, inkludert presidenten, og av andre medlemer som vert utnemnde av den øvste pontiffen for ein femårsperiode.» Men i 2025 endra pave Leo XIV dette til: «Den pavelege kommisjonen for Vatikanstaten er samansett av kardinalar og andre medlemer, inkludert presidenten, som vert utnemnde av den øvste pontiffen for ein femårsperiode», og opna slik for at personar som ikkje er kardinalar, også kvinner, kan vere president.

## Merknadar

## Kjelder

**Denne artikkelen bygger på «[[:en:Raffaella Petrini|Raffaella Petrini]]» frå , den 23. februar 2026.*
Ole Jonny Henriksen

**Ole Jonny Henriksen** () er ein norsk tidlegare fotballspelar som  i 1983 vart cupmeister og 1987 seriemeister med Moss Fotballklubb. Han var midtspiss.

## Karriere
### Klubbspel
Henriksen debuterte for Moss FK i 2. divisjon i 1972. Her var han med då klubben i 1979 kom på andreplass i 1. divisjon, 2 poeng bak seriemeister [IL Viking}}. To år seinare tapte han og Moss mot [Lillestrøm SK i cupfinalen med 1-3. Derimot lukkast Henriksen og lagkameratane å sikre Moss FK sin fyrste kongepokal då laget møtte Vålerengen til finaledyst på Ullevål stadion den 23. oktober 1983.  
1984-85 spelte Henriksen for Sarpsborg FK i 3. divisjon. I 1986 vende han tilbake til Moss FK. Henriksen var innbytar då Moss FK vann over Molde FK i ein såkalla seriefinale på bortebane den 11. oktober 1987. Kampen var den siste i 1. divisjon det året og gjorde at Moss vart norsk seriemeister for fyrste og einaste gong. 1989-90 var Henriksen spelar og trenar for femtedivisjonslaget SK Rapid.

### Landslagsspel
Henriksen deltok i 6 landskampar for Noreg, i fire av dei var han innbytar. År 1977 spelte han 4 landskampar og sommaren 1981 fekk han ytterlegare 2 landskampar, utan nokon gong skåre.

## Kjelder

*eu-football
----
**Denne artikkelen bygger på «[[:nb:Ole Jonny Henriksen|Ole Jonny Henriksen]]» frå ,  den 31. mars 2026.*
Ulrich Møller

**Ulrich Møller **() er ein norsk tidlegare fotballspelar frå Molde. Han vart i 1994 noregsmeister med Molde Fotballklubb. Møller var midtstoppar.

## Karriere
### Klubbspel
Møller var aktiv på Molde FK sitt lag frå 1980 til 1994. Han var med då klubben i 1982 for fyrste gong tok seg til cupfinale, ein kamp som enda med tap mot SK Brann. Hausten 1987 tapte Møller og Molde den siste og avgjerande kampen i norsk 1. divisjon mot Moss FK, som vart seriemeister framom Molde. I 1989 deltok Møller i sin andre cupfinale. Etter fyrst uavgjort 2–2 mot Viking FK, tapte Molde omkampen 1–2. Fem år seinare, og i sin siste kamp, var Møller kaptein då slo Lyn i cupfinalen med siffera 3–2 og Molde FK tok sin fyrste kongepokal. Møller spelte 303 seriekampar og skåra 7 mål.

### Landslagsspel
Hausten 1987 fekk Møller delta i 2 av Noregs landkampar i EM-kvalifisering. Han var innbytar då det vart tap mot Island på Ullevål stadion, tap vart det også mot Aust-Tyskland i Magdeburg.

## Kjelder

*eu-football
**Denne artikkelen bygger på «[[:nb:Ulrich Møller|Ulrich Møller]]» frå ,  den 31. mars 2026.*
Hans Brandtun

**Hans Martin Brandtun **() er ein norsk tidlegare fotballspelar og idrettsleiar frå Bergen. Han vart i 1982 noregsmeister med Sportsklubben Brann. Brandtun var sideback.

## Karriere
### Klubbspel
Brandtun var aktiv for SK Brann frå 1982 til 1988. Han var med å vinne cupfinalen i 1982 mot Molde FK, i 1987 måtte han og Brann tole tap i cupfinalen mot Bryne FK. Etter ein sesong på innbytar-benken i Rosenborg BK, spelte han for Fyllingen IL i 1990-sesongen. Her var han med då klubben nådde NM-finalen, der det vart tap 1-5 mot Rosenborg BK. I 1992-sesongen spelte Brandtun for Fana Idrettslag, før han, lei av fotball, la opp.

### Landslagsspel
Brandtun fekk opptre i den norske landslagsdrakta ein einaste gong. Han var innbytar då Noreg på Brann stadion i Bergen vann med 4 mot 2 over Wales i ein vennskapskamp.

### Leiar
Brandtun var styremedlem i SK Brann frå 2003 til 2010, siste året som formann.

## Kjelder

*eu-football
----
**Denne artikkelen bygger på «[[:nb:Hans Brandtun|Hans Brandtun]]» frå ,  den 31. mars 2026.*
Eurovision Song Contest Asia 2026

**Eurovision Song Contest Asia 2026** vil vere den første utgåva av Eurovision Song Contest Asia, den asiatiske versjonen av Eurovision Song Contest. Konkurransen vil bli arrangert i Bangkok i Thailand 14. november 2026.
## Format og produksjon
Den 31. mars 2026 kunngjorde Den europeiske kringkastingsunionen (EBU), Voxovation og S2O at den første utgåva av konkurransen vil bli halden 14. november 2026 i Bangkok i Thailand. Konkurransen vil bestå av eitt enkelt show, og resultata vil bli avgjorde gjennom ei 50/50-fordeling mellom røystene frå profesjonelle juryar og publikum. Kvart bidrag må vere under tre minutt langt og framførast av maksimalt seks personar.

## Deltakande land
Følgjande land skal delta i konkurransen.

## Sjå òg
* Eurovision Song Contest 2026

## Referansar

**Denne artikkelen bygger på «[[:nb:Eurovision Song Contest Asia 2026|Eurovision Song Contest Asia 2026]]» frå , den 31. mars 2026.*  
 

## Bakgrunnsstoff
* Offisiell nettside
First House

**First House** er eit norsk lobbyselskap og kommunikasjonsbyrå starta i 2009. Dagleg leiar i 2026 er Jon Georg Dale. Selskapet tilbyr ei rekke forskjellige tenester innan kommunikasjon og rådgjeving, og har 53 tilsette.

Fleire viktige profilar frå norsk politikk er og har vore tilsette. Selskapet har fått kritikk for å ikkje gje innsyn i kundelister. I tillegg vert selskapet kritisert for å flytta makt frå folkevalde til privat næringsliv.

## Historie
Selskapet vart starta i 2009 av Bjørn Richard Johansen, med støtte frå Per Høiby, Jan-Erik Larsen, Hans-Christian Vadseth og Bjarne Håkon Hanssen. Selskapet tilbyr blant anna kommunikasjonstenester, rådgjeving, politisk analyse, krisehandtering, medietrening og hjelp til fusjonar og oppkjøp.

Selskapet er kjend for å ha hemmelege kundelistar, noko som har skapt kontrovers. I oktober 2013, etter at Sylvi Listhaug vart utnemnd som statsråd, vart kundelistane hennar frå selskapet sett under søkjelys når dei ikkje ville offentleggjer lista etter at kontrollkomiteen på Stortinget kravde innsyn. Selskapet argumenterte med at kundelista var konkurransesensitiv. First House tilråda seinare kundane å vera meir opne. Då Tor Mikkel Wara i 2018 gjekk på som statsråd, vart dei hemmelege kundelistane igjen sett under søkjelys.

I 2014 vart selskapet kåra til årets konsulentselskap i Noreg av Konsulentguiden.

I 2020, vart Anne Solsvik og First House sett under søkelys for å fiksa møte med kundar då ho var statssekretær.

I 2025 hadde selskapet 53 tilsette og i 2024 nesten 150 millonar kronar i omsetjing.

I 2025, gjekk mangeårig dagleg leiar Per Høiby av, og tidlegare statsråd Jon Georg Dale tok over. Høiby var dagleg leiar i First House frå og med skipinga.

Då Tina Bru og Ingvild Kjerkol i 2025 gjekk over til First House var dei møtt med kritikk frå tidlegare stortingskollegaer.

First House er kjend for å tilsette tidlegare politikarar som Sylvi Listhaug, Tina Bru, Ingvild Kjerkol, Ida Lindtveit Røse, Tor Mikkel Wara, Jon Georg Dale, Bjarne Håkon Hanssen og andre.

Saman med andre lobbyselskap har First House vorte kritisert for å flytta makt frå demokratiske organ til privat næringsliv. Dei som er uenige med kritikken meiner at lobbyverksemd bidreg med meir erfaring frå næringslivet. Særleg har kontakten med Framstegspartiet vorte kritisert.

## Kjelder
Øyvind Storflor

**Øyvind Storflor **() er ein tidlegare fotballspelar frå Trondheim. I tida 1999-2013 vart han seriemeister fire gongar og noregsmeister to gongar, fordelt på Rosenborg BK og Strømsgodset IF. Storflor var kantspelar.

### Klubbspel
Storflor debuterte for Rosenborg i 1999, men fekk lite speletid. Åra 2000 og 2001 var han aktiv for Byåsen IL og 2002-sesongen i Moss FK. Framom 2003-sesongen var Storflor tilbake i Rosenborg. Han bidrog til at laget sigra i både eliteserien og cupfinalen mot Bodø/Glimt. Også i 2004 og 2006 vart Storflor seriemeister med Rosenborg. Etter kvart vart det mindre speletid, så frå vinteren 2009 spelte Storflor for Strømsgodset. Her var han i fleire sesongar ein av dei sentrale spelarane i laget. Han vart i 2010 cupmeister med laget frå Drammen, og i 2013 seriemeister. Etter åtte år i Strømsgodset, melde han seg til teneste for Ranheim IL sitt lag på nivå 2 i seriefotballen. Etter tre sesongar i Ranheim la han opp i desember 2019, tett før han runda 40 år.

### Landslagsspel
Storflor var i januar 2005 med då landslaget, beståande av spelarar frå norske fotballklubbar, spelte tre vennskapskampar i Midt-Austen. 10. oktober 2013 var han innbytar i VM-kvalifiseringskampen mot Slovenia i Maribor.

### Merittar
*Seriemeister: 2003, 2004, 2006 for Rosenborg, 2013 for Strømsgodset
*Cupmeister: 2003 for Rosenborg og 2010 for Strømsgodset

## Kjelder

**Denne artikkelen bygger på «[[:nb:Øyvind Storflor|Øyvind Storflor]]» frå ,  den 1. april 2026.*  

*eu-football
André Hansen

**André Hansen** () er ein norsk tidlegare fotballspelar frå Oslo. Han vann i tida 2015-18 fire seriegull og tre cup-pokalar med Rosenborg BK. Hansen var målvakt.

### Klubbspel
Hansen var i 2007 aktiv i Kjelsås IL og i 2008 i IK Skeid, begge laga spelte på nivå 3 i seriefotballen. I april 2009 fekk han sin debut i den norske eliteserien med Lillestrøm SK, utan å imponere. Så frå juli same året vakta han, med suksess, målet åt islandske KR Reykjavík. Hansen returnerte i 2010 til Lillestrøm der det vart mykje benkeslit. Åra 2011 til -14 overbeviste han derimot som målvakt for Odds Ballklubb i eliteserien. Før 2015-sesongen fekk han kontrakt med Rosenborg BK. Dei fire fyrste sesongane med laget frå Trondheim sanka han fire seriemeisterpokalar og tre kongepokalar. Han vart verande i Rosenborg til 2023, utan at det vart fleire triumfar på Rosenborg BK. Hansen gjekk tilbake til Odd og avslutta sitt aktive idrettsliv med spel for Skiens-laget i 2024 og 2025.

### Landslagsspel
Hansen debuterte for det norske landslaget 12. januar 2013 mot Zambia i Ndola. Fram til og med 2020 deltok han i til saman 5 landskampar. I 2021 vakta han det norske målburet i ytterlegare 5 kampar. 29. mars 2022 fekk han sin 11. og siste landskamp då Noreg sigra over Armenia med 9 mål mot 0. Hansen var med å vinne 7 av landskampane og sleppte inn einast 4 mål.

### Merittar
*Seriemeister: 2015, 2016, 2017, 2018 for Rosenborg BK
*Noregsmeister: 2015, 2016, 2018 for Rosenborg Bk

## Kjelder

**Denne artikkelen bygger på «[[:nb:André Hansen|André Hansen]]» frå ,  den 1. april 2026.*  

*eu-football
Europadagen

**Europadagen** er ein dag som feirar fred og samarbeid i Europa. Dagen feires 5. mai av Europarådet og 9. mai av EU.

## Historie
Den 9. mai 1950 vart Schuman-planen presentert for verda av den franske utanriksministeren, Robert Schuman. Planen er rekna som eit sentralt dokument i skipinga av det som seinare vart EU. Dagen feirar fred og samarbeid i Europa.

I 1964 vart ministerkomiteen til Europarådet einige om å feira 5. mai som europadag, etter datoen Europarådet var skipa, 5. mai 1949.

I moderne tid er EU sin europadag 9. mai best kjend.

## Kjelder